paragraph_text: Radnja romana odvija se na Zapadnom bojištu tijekom Prvom svjetskom ratu te prati sudbinu njemačkih vojnika koji, godinama izloženi strahotama modernog ratovanja, prolaze kroz teške tjelesne i psihološke traume nakon kojih više nisu sposobni uklopiti se u civilni život. Zbivanja se prikazuju s gledišta Paula Bäumera, mladića koji je kao dobrovoljac otišao u vojsku na poticaj učitelja i vlastitog domoljublja. Nakon što je iskusio oskudicu, ranjavanje i svjedočio pogiblji svojih školskih sudrugova, prijatelja i poznanika, postepeno gubi vjeru u svoja načela te konačno i pogiba 1918. na dan kada službeni bilten njemačkog Vrhovnog zapovjedništva objavljuje kako »nema značajnih događaja na Zapadnom bojištu«.